  Майя Бывальцева Удмуртиысь Александр Поварницын Германиысь Арберын IBU-лэн кубокезлэн витетӥ люкетаз 15 иськеме нимаз бызьылонын вормиз. Со сярысь Россиысь биатлонистъёслэн огазеяськонзылэн пресс-службаез ивортэ. Элькунысьтымы спортсмен Германиысь Лукас Фратцшерез 1 минут 11 секундлы азьпалтӥз. Куинетӥ Франциысь Аристид Бегу луиз. Нырысетӥ 50 спортсменъёс пӧлысь Россиысь биатлонист гинэ вань мишеньёсты ворсаз Россиысь биатлонистъёслэн огазеяськонзылэн пресс-службаезКуасэн бызёнэз учконо ке, Удмуртиысь биатлонист Алексей Слепов бере кыкетӥ вал, но Владимирысь спортсмен сизьым мишеньзэ ӧз ворса но 24-тӥ интые кылиз. Стартэ потон азьын туж тулкымъяськи, угось куасъёсме шедьтыны ӧй быгаты. Соосты басьтон но стартэ вуон понна мыным вакс-кабинае бызьылоно луиз, но куасъёс туж умой дасямын вал но ӝог бызьыны юрттӥзы Александр Поварницын, Удмуртиысь биатлонистIBU-лэн кубокез понна вожвылъяськонлэн люкетъёсаз Александр Порваницын понна та кыкетӥез вормон - Польшаын ортчем люкетаз спринтын нырысетӥ инты басьтӥз. Со улосчимылы кубоклэн огъя зачётаз куинетӥ интые ӝутскыны луонлык сётӥз. Кыкетӥ но ньылетӥ интыосын Сергей Коростылёв но Антон Бабиков.  Тегъёс: Спорт Биатлон Удмуртия Россия АлександрПоварницын  